pythainlp/thai_wikipedia_clean_20230101 huggingface dataset:
เดอะไซเลนท์ซี (ละครชุดทางโทรทัศน์)
เดอะไซเลนท์ซี  เป็นละชุดทางโทรทัศน์รับชมผ่านเว็บไซต์แนวนวนิยายวิทยาศาสตร์ลึกลับระทึกขวัญของเกาหลีใต้ นำแสดงโดย แพ ดูนา, กง ยู และอีจุน ละครเรื่องนี้ดัดแปลงมาจากภาพยนตร์สั้นเรื่อง "The Sea of Tranquility" ปี ค.ศ. 2014 ที่เขียนบทและกำกับโดย ชเว ฮัง-ยง ซึ่งจะมากำกับการแสดงอีกครั้ง มีกำหนดฉายทางเน็ตฟลิกซ์
The Silent Sea (TV series)
คณะกรรมการผู้แทนสมัชชาแห่งสหภาพ
คณะกรรมการผู้แทนสมัชชาแห่งสหภาพ (; , อักษรย่อ CRPH) เป็นรัฐบาลพลัดถิ่นของประเทศพม่า ประกอบด้วยกรรมการ 17 คนซึ่งเป็นสมาชิกสมัชชาแห่งสหภาพ สภานิติบัญญัติของพม่าที่ถูกคณะทหารของมี่นอองไลง์โค่นล้มในรัฐประหารเมื่อเดือนกุมภาพันธ์ พ.ศ. 2564
ผู้แทนราษฎรซึ่งได้รับเลือกตั้งมาเมื่อเดือนพฤศจิกายน พ.ศ. 2563 ไม่รับรองความชอบธรรมของรัฐประหารที่เกิดขึ้นเมื่อวันที่ 1 กุมภาพันธ์ พ.ศ. 2564 โดยในวันที่ 4 เดือนดังกล่าว ผู้ได้รับเลือกเป็นผู้แทนราษฎรราว 70 คนจากพรรคสันนิบาตแห่งชาติเพื่อประชาธิปไตย (เอ็นแอลดี) สาบานตนรับตำแหน่งที่กรุงเนปยีดอ พร้อมให้คำมั่นว่า จะปฏิบัติตามอาณัติที่ได้รับจากประชาชน และจะดำรงตำแหน่งฝ่ายนิติบัญญัติเป็นเวลา 5 ปี วันต่อมา สมาชิกพรรคเอ็นแอลดี 15 คน นำโดย พยูพยูที่น ผู้แทนราษฎรจากอำเภอมีนกะลาตองหญุ่น เขตย่างกุ้ง ก่อตั้งคณะกรรมการนี้ขึ้นเพื่อดำเนินกิจการทางรัฐสภา โดยจัดประชุมครั้งแรกผ่านโปรแกรมซูม
วันที่ 7 กุมภาพันธ์ คณะกรรมการนี้ประณามความพยายามของกองทัพในการโค่นล้มรัฐบาลที่มาจากการเลือกตั้งโดยพลเรือนว่าเป็นการกระทำทางอาญา ซึ่งละเมิดหมวด 6 ของประมวลกฎหมายอาญาพม่า และยกเลิกความชอบธรรมของคณะรัฐมนตรีทหารของมี่นอองไลง์ คณะกรรมการผู้แทนสมัชชาแห่งสหภาพยังแนะนำให้นักการทูตของสหประชาชาติและประชาคมระหว่างประเทศมาทำงานโดยตรงกับคณะกรรมการในเรื่องที่เกี่ยวข้องกับราชการของรัฐบาล
วันที่ 9 กุมภาพันธ์ คณะกรรมการออกกฎหมายว่าด้วยที่ปรึกษาแห่งรัฐ โดยขยายเวลาดำรงตำแหน่งที่ปรึกษาแห่งรัฐออกไปอีก 5 ปีจนถึงวันที่ 1 เมษายน พ.ศ. 2569 ในวันเดียวกันนั้น ได้ออกแถลงการณ์ประณามการที่กองทัพปราบปรามการประท้วงของประชาชนอย่างรุนแรง โดยเรียกร้องให้รักษาเสรีภาพในการพูดและสนับสนุนการเคลื่อนไหวแบบอารยะขัดขืน
วันที่ 22 กุมภาพันธ์ คณะกรรมการแต่งตั้ง ดร.ซาซา เป็นทูตพิเศษประจำสหประชาชาติ และแต่งตั้งทีนลี่นอองเป็นผู้แทนพิเศษของสำนักงานความสัมพันธ์ระหว่างประเทศซึ่งตั้งอยู่ในรัฐแมริแลนด์ สหรัฐ
วันที่ 1 มีนาคม คณะกรรมการประกาศให้สภาบริหารแห่งรัฐเป็นกลุ่มก่อการร้ายเนื่องจาก "การกระทำอันโหดร้าย" ต่อพลเรือนไร้อาวุธ ในวันรุ่งขึ้น คณะกรรมการแต่งตั้งซีนมาออง, ลวีนโก-ละ, ทินทู่นไนง์, และซอเวโซ่ ให้รักษาการตำแหน่งรัฐมนตรีสหภาพในคณะรัฐมนตรีที่คณะกรรมการจัดตั้งขึ้น
ฮาวาย ไฟฟ์-โอ (เวอร์ชั่นปี พ.ศ. 2553)
นูกูเลกา
นูกูเลกา  เป็นหมู่บ้านชาวประมงขนาดเล็กบริเวณชายฝั่งตะวันออกเฉียงเหนือของเกาะโตงาตาปู ประเทศตองงา ในเดือนมกราคม ค.ศ. 2008 เดวิด วี. เบอร์ลี นักโบราณคดีชาวแคนาดาได้กล่าวอ้างว่าที่แห่งนี้เป็น "แหล่งกำเนิดอารยธรรมพอลินีเซีย"
เมื่อ ค.ศ. 2007 เบอร์ลีได้นำคณะโบราณคดีในการขุดค้นที่นูกูเลกา และค้นพบชิ้นส่วนเครื่องปั้นดินเผาแลพีตา ซึ่งพวกเขาคาดคะแนว่ามีอายุประมาณ 2,900 ปี เบอร์ลีย์กล่าวว่า "ตองงาเป็นกลุ่มเกาะแรกในพอลินีเซียที่ชาวแลพีตาตั้งถิ่นฐาน...และนูกูเลกาเป็นถิ่นฐานแรกในตองงา" การค้นพบนี้ท้าทายการกล่าวอ้างของซามัว ที่เคยประชาสัมพันธ์ตนเองกว่าทศวรรษในฐานะแหล่งกำเนิดอารยธรรมพอลินีเซีย
ตามการกล่าวอ้างของเบอร์ลี นูกูเลกาเป็นพื้นที่แรกที่ผู้ตั้งถิ่นฐานชาวเมลานีเซียเข้ามาอยู่อาศัย และพัฒนาวัฒนธรรมและโครงสร้างทางสังคมใหม่ กลายเป็นกลุ่มคนอีกกลุ่มหนึ่งที่เรียกว่า "พอลินีเซีย" ก่อนที่จะออกไปตั้งถิ่นฐานตามหมู่เกาะที่ไม่มีใครอยู่ในพอลินีเซีย ใน ค.ศ. 2012 เบอร์ลีและคณะได้รายงานผลการใช้เทคนิคการหาอายุด้วยยูเรเนียม-ทอเรียมเครื่องมือหินปะการังที่ค้นพบในนูกูเลกาย้อนไปได้ถึงสมัย 888 ปีก่อนคริสตกาล (2,838 BP) นั่นจึงทำให้ทราบช่วงเวลาที่แน่นอนของการตั้งถิ่นฐานในช่วงแรกได้
อย่างไรก็ตาม ข้อสรุปของเบอร์ลีถูกตั้งคำถามจากโอกูซีตีโน มาฮีนา อาจารย์ด้านเศรษฐกิจการเมืองแปซิฟิกและมนุษยวิทยาศิลปะแปซิฟิก มหาวิทยาลัยออกแลนด์
แลพีตา
แบร์รี ฟิตซ์เจอรัลด์
วิลเลียม โจเซฟ ชีลส์ (; 10 มีนาคม ค.ศ. 1888 – 14 มกราคม ค.ศ. 1961) หรือชื่อในวงการคือ แบร์รี ฟิตซ์เจอรัลด์ (Barry Fitzgerald) เป็นนักแสดงชาวไอริช อาชีพการแสดงของเขามีช่วงยาวนานตั้งแต่ปี ค.ศ. 1924 ถึง 1961 เขาปรากฏอยู่ในภาพยนตร์ที่มีชื่อเสียงหลายเรื่อง รวมทั้ง "Bringing Up Baby" (1938), "The Long Voyage Home" (1940), "How Green Was My Valley" (1941), "Going My Way" (1944), "None but the Lonely Heart" (1944) และ "The Quiet Man" (1952) เขาได้รับรางวัลออสการ์ สาขานักแสดงสมทบชายยอดเยี่ยมจากบทคุณพ่อฟิตซ์กิบบอนในภาพยนตร์เรื่อง "Going My Way" (1944) และยังได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมไปพร้อม ๆ กัน
ใน ค.ศ. 2020 เขาถูกจัดให้อยู่ในอันดับที่ 11 ในรายชื่อนักแสดงภาพยนตร์ที่เยี่ยมที่สุดตลอดกาลในไอร์แลนด์ จาก "ดิไอริชไทมส์" รวมถึงมีดวงดาวอยู่ในฮอลลีวูดวอล์กออฟเฟมสองดวง โดยดวงดาวหนึ่งสำหรับภาพยนตร์อยู่ที่ 6252 ฮอลลีวูดบูเลวาร์ด อีกดวงดาวสำหรับละครโทรทัศน์อยู่ที่ 7001 ฮอลลีวูดบูเลวาร์ด
สกอชท์เอิร์ธ
โวตา (ประเทศทาจิกิสถาน)
โวตา  เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
อำเภอฮะรีบ
ฮะรีบ  เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 33,663 คน
เวชกันด์
เวชกันด์  เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
โยโวน (อำเภออัยนี)
โยโวน  เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี ตัวหมู่บ้านตั้งอยู่บนทางหลวงสาย RB12
Conjugate vaccine
วัดสำโรงกนุง
วัดสำโรงกนุง  หรือ วัดสำโรงใน เป็นวัดที่เมืองพระตะบอง ประเทศกัมพูชา สร้างเมื่อ พ.ศ. 2243 สมัยเจ้าพระยาอภัยภูเบศร (แบน) เจ้าเมืองคนแรกเคยมาทำพิธีบวงสรวงเวลาเกิดเหตุการณ์สำคัญและเคยสร้างวิหารไม้ไว้
วิหารของวัดสร้างเมื่อ พ.ศ. 2433 โดยพระยาอภัยภูเบศร (นอง) หน้าบันไม้แกะสลักทำแบบมุขประเจิด เจดีย์ทรงเครื่องแบบไทยทางซ้ายและขวาด้านหน้าอุโบสถ องค์เรือนธาตุประดับซุ้มทิศ ย่อมุมละเอียด (ย่อมุมไม้ยี่สิบสี่) สัดส่วนเจดีย์เหมือนสถาปัตยกรรมไทยสมัยอยุธยาตอนปลาย อุโบสถสร้างขึ้นโดยเจ้าพระยาอภัยภูเบศรทดแทนหลังเดิมที่สร้างจากไม้ เจดีย์บรรจุอัฐิของคนตระกูลอภัยภูเบศร 11 โกศ นอกจากนั้นยังพบตราพานแว่นฟ้าเดี่ยวบรรจุสมุดใบข่อยบนประตูด้านหลังของวัด บ้างสันนิษฐานว่าเป็นพานรัฐธรรมนูญของไทย เนื่องจากไม่มีรัศมีเปล่งออก มีความเป็นไปได้ว่าเป็นศิลปะคณะราษฎรที่ได้ขยายอิทธิพลเข้าสู่พระตะบองมาตั้งแต่ปี พ.ศ. 2483
ในสมัยเขมรแดง วัดสำโรงกนุงได้ถูกยึด ได้ใช้พื้นที่วัดเป็นที่คัดแยกแรงงาน เป็นเรือนจำและทุ่งสังหาร ในวัดมีหลุมศพมากมาย มีผู้คนตายไปนับร้อยนับพันคน
มิโฮะ มิยาฮาระ
มิโฮะ มิยาฮาระ (; ; 3 กันยายน ค.ศ. 1996 – ) เป็นนักคาราเต้ชาวญี่ปุ่น เธอได้เป็นแชมป์ในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์โลก 2018 และคาราเต้ชิงแชมป์เอเชีย 2018
นอกจากนี้ เธอได้รับการกำหนดเป็นตัวแทนประเทศญี่ปุ่น ในการแข่งโอลิมปิกฤดูร้อน 2020 ที่โตเกียว ประเทศญี่ปุ่น ของกีฬาคาราเต้
เธอได้รับรางวัลเหรียญเงินในรายการ 50 กก. หญิง ของการแข่งคาราเต้ชิงแชมป์โลก 2016 ซึ่งจัดขึ้นที่ลินซ์ ประเทศออสเตรีย
ในการแข่งคาราเต้ชิงแชมป์เอเชีย 2018 ซึ่งจัดขึ้นที่อัมมาน ประเทศจอร์แดน เธอได้รับรางวัลเหรียญทองจากรายการคูมิเตะหญิงรุ่นน้ำหนัก 50 กก. ไม่กี่วันต่อมา เธอได้รับรางวัลเหรียญทองในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์มหาวิทยาลัยโลก 2018 ซึ่งจัดขึ้นที่โคเบะ ประเทศญี่ปุ่น หนึ่งเดือนต่อมา เธอได้รับหนึ่งในเหรียญทองแดงในรายการคูมิเตะหญิงรุ่นน้ำหนัก 50 กก. ของการแข่งคาราเต้ในเอเชียนเกมส์ 2018 ซึ่งจัดขึ้นที่จาการ์ตา ประเทศอินโดนีเซีย
ในการแข่งคาราเต้ชิงแชมป์เอเชีย 2019 ซึ่งจัดขึ้นที่ทาชเคนต์ ประเทศอุซเบกิสถาน เธอได้รับรางวัลเหรียญเงินจากรายการคูมิเตะหญิงรุ่นน้ำหนัก 50 กก. โดยในรอบชิงชนะเลิศ เธอเป็นฝ่ายแพ้บาครีนีโซ บาเบวา จากประเทศอุซเบกิสถาน
Miho Miyahara
รูปกุณฑ์
รูปกุณฑ์ (เทวนาครี: रूपकुण्ड, Roopkund; ) หรือรู้จักในชื่อ ทะเลสาบปริศนา  หรือ ทะเลสาบโครงกระดูก  เป็นทะเลสาบธารน้ำแข็งที่ตั้งอยู่บนความสูงจากระดับน้ำทะเลสูง ในรัฐอุตตราขัณฑ์ ประเทศอินเดีย ในบริเวณกลุ่มเขาตริศุลของเทือกเขาหิมาลัย พื้นที่บริเวณรอบ ๆ ทะเลสาบนั้นอยู่อาศัยไม่ได้ และที่ตั้งของทะเลสาบนั้นอยู่ที่ความสูง จากระดับน้ำทะเล ล้อมรอบด้วยเขาและธารน้ำแข็ง รูปกุณฑ์เป็นจุดหมายปลายทางที่นิยมในการปีนเขา ขนาดของทะเลสาบเปลี่ยนแปลงอยู่ตลอด แต่โดยเฉลี่ยแล้วอยู่ที่เส้นผ่านศูนย์กลางราว 40 เมตร (1000 ถึง 1500 ตารางเมตร) และแข็งเป็นน้ำแข็งในฤดูหนาว
รูปกุณฑ์มีความลึกราว 3 เมตร และเป็นที่รู้จักจากการพบโครงกระดูกของมนุษย์หลายร้อยร่างบริเวณขอบทะเลสาบ และบางส่วนจมอยู่ใต้ทะเลสาบ ซึ่งสามารถมองเห็นหากหิมะละลาย งานวิจัยโดยทั่วไปเชื่อว่าเป็นโครงกระดูกของกลุ่มคนกึ่งในตำนานที่เสียชีวิตโดยฉับพลันจากพายุหิมะ/ลูกเห็บรุนแรงในศตวรรษที่เก้า โครงกระดูกเหล่านี้ทำให้ทะเลสาบได้ชื่อในระยะหลัง ๆ ว่า ทะเลสาบโครงกระดูก
โครงกระดูกมนุษย์.
โครงกระดูกเหล่านี้ค้นพบในปี 1942 โดยเจ้าหน้าที่อุทยานแห่งชาตินันทาเทวี อย่างไรก็ตามปรากฏการรายงานการค้นพบโครงกระดูกมนุษย์ที่นี่ย้อนกลับไปถึงศตวรรษที่ 9 ในตอนแรกที่โครงกระดูกถูกค้นพบ เจ้าหน้าที่อาณานิคมอังกฤษเกรงกลัวว่านี่เป็นร่างของทหารญี่ปุ่นที่เข้ามารุกรานแต่ต่อมาก็พบว่ามีอายุเก่าแก่กว่านั้นมาก โครงกระดูกที่จมอยู่ใต้ทะเลสาบจะเห็นชัดมากเป็นเวลาหนึ่งเดือนที่ซึ่งหิมะละลาย นอกจากโครงกระดูกมนุษย์แล้วยังพบเครื่องมือไม้, หัวหอกทำจากโลหะ, รองเท้าแตะหนัง และแหวน ในปี 2003 ทีมงานของนิตยสาร "เนชันนอลจีโอกราฟิก" ได้กู้โครงกระดูกราว 30 ร่างขึ้นมา และพบว่าบางส่วนยังปรากฏเนื้อหนังของร่างติดอยู่กับกระดูก
ตำนานท้องถิ่นเล่าว่า กษัตริย์แห่งกานาวจ์พระนาม ราชา ชัสธวัล (Raja Jasdhaval) และพระมเหสี ราณี พลัมปา (Rani Balampa) รวมถึงข้าราชบริพารและนางบำเรอได้เดินทางจาริกแสวงบุญไปยังเทวสถานของพระนางนันทาเทวี ก่อนจะเสียชีวิตหลังประสบกับพายุหิมะ/พายุลูกเห็บครั้งรุนแรงในบริเวณรูปกุณฑ์
ซากของมนุษย์ที่พบมีจำนวนราว 300 ร่าง กรมสำรวจโบราณคดีอินเดียได้ทำการศึกษาโครงกระดูกเหล่านี้ในทศวรรษ 1950s และได้นำบางส่วนจัดแสดงที่พิพิธภัณฑ์กรมสำรวจมานุษยวิทยาอินเดีย (Anthropological Survey of India Museum) ในเดหราดุน จากการศึกษาโครงกระดูก เผยให้เห็นว่ามีบาดแผลที่ศีรษะ ข้อมูลจากบางแหล่งเชื่อว่าร่างเหล่านี้ เสียชีวิตจากวัตถุทรงกลมที่ตกลงมาจากด้านบน งานวิจัยจำนวนมากได้ข้อสรุปว่าร่างเหล่านี้เสียชีวิตโดยฉับพลันในพายุหิมะ ซึ่งตรงกับที่เล่าขานในตำนานท้องถิ่น การตรวจวัดอายุคาร์บอนของโครงกระดูกโดยหน่วยเรดิโอคาร์บอนแอคซีรีเลเทอร์ (Radiocarbon Accelerator Unit) ของมหาวิทยาลัยออกซ์เฟิด คาดการณ์เวลาเสียชีวิตของร่างที่ราวปี 850 โดยอาจคลาดเคลื่อน ±30 ปี ข้อมูลล่าสุดจากการตรวจวัดอายุคาร์บอนและการวิเคราะห์จีโนมพบว่าร่างต่าง ๆ นั้นมาจากยุคเวลาที่แตกต่างกัน และมาจากกลุ่มคนที่แตกต่างกัน กลุ่มของร่างที่มีเชื้อสายเอเชียใต้มีอายุราวปี 800 ในขณะที่ร่างอื่น ๆ ที่มีเชื้อสายเมดิเตอร์เรเนียนหรือเอเชียตะวันออกเฉียงใต้มีอายุราวปี 1800
ความกังวลและการอนุรักษ์.
จำนวนของโครงกระดูกในรูปกุณฑ์ได้ลดจำนวนลงเรื่อย ๆ จึงมีความกังวลเกิดขึ้นว่าถ้าหากไม่มีการอนุรักษ์อย่างเป็นรูปธรรม อาจทำให้โครงกระดูกเหล่านี้ค่อน ๆ สาบสูญไปหมดในอนาคต มีรายงานนักท่องเที่ยวขนโครงกระดูกกลับไปจำนวนมาก และรัฐบาลอำเภอก็เคยแสดงความเป็นห่วงต่อกรณีนี้ รัฐบาลอำเภอจาโมลีมีความเห็นให้คุ้มครองพื้นที่เพื่อป้องกันการลักลอบขนโครงกระดูกออกจำนวนมาก ในขณะที่หน่วยงานรัฐมีความพยายามในการพัฒนารูปกุณฑ์เป็นสถานที่ท่องเที่ยวเชิงอนุรักษ์
โครงกระดูกมนุษย์ที่รูปกุณฑ์ปรากฏในสารคดีของ "เนชั่นนอลจีโอกราฟิก" ในชื่อ "Riddles of the Dead: Skeleton Lake" (แปล: ปริศนาของความตาย: ทะเลสาบโครงกระดูก)
ยุทธการที่โวโรเนจ (ค.ศ. 1942)
ยุทธการที่โวโรเนจ หรือ ยุทธการที่โวโรเนจครั้งที่หนึ่ง เป็นการสู้รบบนแนวรบด้านตะวันออกในสงครามโลกครั้งที่สอง การสู้รบภายในและบริเวณรอบ ๆ เมืองโวโรเนจที่มีความสำคัญทางยุทธศาสตร์บนแม่น้ำดอน อยู่ห่างจากทางตอนใต้ของกรุงมอสโก ระยะทางประมาณ 450 กิโลเมตร(280 ไมล์) ตั้งแต่วันที่ 28 มิถุนายน - 24 กรกฎาคม ค.ศ. 1942 ซึ่งเป็นการเปิดฉากการรุกฤดูร้อนของเยอรมันในปี ค.ศ. 1942
โจแอนน์ วัลลีย์
โจแอนน์ วัลลีย์ (; เกิด 25 สิงหาคม พ.ศ. 2504) ได้รับยกย่องในชื่อว่า "Joanne Whalley-Kilmer" ตั้งแต่ปี พ.ศ. 2531 ถึง พ.ศ. 2539 เป็นนักแสดงหญิงชาวอังกฤษที่เริ่มอาชีพในปี พ.ศ. 2517 เธอมีผลงานทางโทรทัศน์เป็นหลัก แต่ยังแสดงในภาพยนตร์เกือบ 30 เรื่อง ได้แก่ "แดนซ์วิทอะสเตรนเจอร์" (1985), "วิลโลว์" (1988), "สแกนดัล" (1989), "สตอรีวิลล์" (1992) "เดอะซีเครตแรปเชอร์" (1993) and "มาเธอร์สบอยส์" (1994) หลังจากแต่งงานกับวัล คิลเมอร์ในปี พ.ศ. 2531 เธอได้รับยกย่องในชื่อ Joanne Whalley-Kilmer จนกระทั่งหย่าร้างในปี พ.ศ. 2539
วัดด็อมเร็ยซอ
วัดด็อมเร็ยซอ  หรือ วัดช้างเผือก เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2447 โดยเจ้าพระยาอภัยภูเบศร (ชุ่ม) ซึ่งขณะนั้นดำรงตำแหน่งเป็นเจ้าพระยาคทาธรธรณินทร์ เจ้าเมืองพระตะบอง กล่าวกันว่าเป็นวัดพี่น้องกับวัดแก้วพิจิตร จังหวัดปราจีนบุรี ประเทศไทย
ในปี พ.ศ. 2563 รัฐบาลไทยส่งเงินสนับสนุนบูรณะกุฏิโบราณของวัดจำนวน 10,000 ดอลลาร์สหรัฐ
อุโบสถ.
อุโบสถก่ออิฐถือปูนทรงสี่เหลี่ยมผืนผ้าขนาดยาว 11 ห้องเสา กว้าง 5 ห้องเสา ตั้งบนฐานยกพื้นสูงสองชั้น โดยมีเสมานั่งแท่นประจำทั้งแปดทิศ ทำหน้าที่กำหนดเขตพัทธสีมา ทั้งหมดนี้ล้อมรอบด้วยกำแพงแก้ว มีซุ้มประตูเข้าออกประจ่าย่านกลางของกำแพงแก้วทั้ง 4 ทิศ พื้นที่ภายในอาคารอุโบสถที่ล้อมรอบด้วยผนังก่ออิฐ มีขนาด 7 ห้องเสา พื้นที่นอกผนังก่ออิฐบนชาลายกพื้นของอุโบสถ
อุโบสถประดับด้วยลวดลายปูนปั้นทั้งภายในและภายนอกไม่ว่าจะเป็นที่หน้าบัน หัวเสา ซุ้มประตู และหน้าต่าง เป็นงานปูนปั้นลงสีฝีมือวิจิตรพิสดาร ทั้งงานประติมากรรมในแบบนูนต่ำ นูนสูง และลอยตัว เช่น งานปูนปั้นนูนต่ำลวดลายดอกไม้ที่ประดับอยู่ที่ฐานวางพระพุทธรูป งานปูนปั้นเรื่อง "รามเกียรติ์" นูนสูงบริเวณระเบียงทางเดินด้านนอก (ด้านล่าง) งานปูนปั้นครุฑลอยตัวเพรียวลมประดับหัวเสาแต่ละต้นที่เป็นประติมากรรมลอยตัวปั้นได้อย่างละเอียดอ่อนช้อย งานปูนปั้นพระเวสสันดรทรงช้างเผือกปัจจัยนาเคนทร์ (พญาปัจจัยนาค) มีพราหมณ์เมืองคลิงคราชเข้ามากราบขอพญาช้างปัจจัยนาค งานปูนปั้นเรื่องราวการสัประยุทธ์ระหว่างพระรามกับทศกัณฐ์บริเวณด้านหน้าพระอุโบสถ และระหว่างพระลักษณ์กับอินทรชิตบริเวณด้านหลังโบสถ์ ภายในอุโบสถมีพระพุทธรูปประธาน มีภาพจิตรกรรมฝาผนังเรื่องราวพุทธประวัติในแบบมีความลึกสามมิติ ช่างวาดรูประบุว่าชื่อ "เอ็น เปรย เจีย" ซึ่งเคยมาศึกษาเขียนรูปที่ประเทศไทย
นอกจากนั้น บริเวณเหนือกรอบประตูด้านหน้าและหลังอุโบสถยังมีการทำปูนปั้นตราแผ่นดินพระบาทสมเด็จพระจุลจอมเกล้าเจ้าอยู่หัวแห่งราชอาณาจักรสยาม
ถัดจากพระอุโบสถไปทางตะวันตกเป็นที่ตั้งของศาลาการเปรียญและโรงครัวของวัด
วัดแทนวันดีเจริญสุข
วัดแทนวันดีเจริญสุข เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีเนื้อที่ 9 ไร่ 1 งาน 80 ตารางวา
วัดแทนวันดีเจริญสุข เดิมตั้งเป็น สำนักสงฆ์แทนวันดีเจริญสุข สร้างด้วยกำลังทรัพย์ของตาเจริญ แทนวันดี พร้อมด้วยลูกหลาน ญาติมิตร โดยเริ่มสร้างกุฏิ 2 ชั้น 2 หลัง และห้องน้ำ 8 ห้อง ในวันที่ 1 กันยายน พ.ศ. 2546 และเริ่มวางรากฐานศาลาการเปรียญ กว้าง 18 เมตร ยาว 45 เมตร สูง 3 ชั้น เมื่อวันพฤหัสบดีที่ 19 กุมภาพันธ์ พ.ศ. 2547 ได้รับอนุญาตสร้างวัดที่ถูกต้องตามกฏหมายเมื่อวันที่ 15 กุมภาพันธ์ พ.ศ. 2559
อาคารเสนาสนะได้แก่ ศาลาการเปรียญ กว้าง 18 เมตร ยาว 45 เมตร สูง 3 ชั้น อาคารชั้น 1 เป็นห้องประชุมเอนกประสงค์ ชั้น 2 เป็นห้องพักผู้ปฏิบัติและเจริญภาวนา ชั้น 3 เป็นห้องประชุม หอระฆังมีฐานกว้างและยาวด้านละ 4 เมตร 3 ชั้น รวมความสูง 16 เมตร เป็นที่ประดิษฐาน ระฆัง ฆ้อง กลอง เขตสังฆาวาสอยู่ทางด้านตะวันตกของศาลาการเปรียญและหอสวดมนต์ เขตนี้มีกุฏิสงฆ์หลายหลัง ปูชนียวัตถุ ได้แก่ พระพุทธสีหไสยาสน์ เป็นพระพุทธรูปปางบรรทม สร้างด้วยหินทรายสีเขียว องค์พระยาว 5.20 เมตร กว้าง 1.50 เมตร น้ำหนัก 15 ตัน พระพุทธลีลาประชาปีติ เป็นพระปางพุทธลีลา สร้างด้วยหินทรายสีเขียว ความสูง 2.60 เมตร พระมหากัจจายนะ เป็นพระที่สร้างจากหินทรายขาวอมชมภู หน้าตัก 2.30 เมตร สูง 5.90 เมตร
เจย์ อาลี
เจย์ อาลี (; เกิด 29 มีนาคม พ.ศ. 2525) เป็นนักแสดงชาวอังกฤษเชื้อสายปากีสถานที่อาศัยอยู่ในลอสแองเจลิส เขามีชื่อเสียงจากการรับบท ทิโมธี ในเรื่อง "เดอะฟอสเตอร์ส" ของ ฟรีฟอร์ม และ เรย์ นาดีม ในเรื่อง "แดร์เดวิล"
วัดละมุด (จังหวัดสมุทรสงคราม)
วัดละมุด เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
วัดละมุด หรือ วัดละมุดสุทธาวาส เป็นวัดโบราณไม่ทราบว่าใครเป็นผู้สร้าง ตั้งวัดเมื่อ พ.ศ. 2146 ได้รับพระราชทานวิสุงคามสีมาเมื่อ พ.ศ. 2154 แต่เดิมวัดนี้สร้างเป็นเรือนไม้ทั้งสิ้น ทั้งอุโบสถ กุฏิสงฆ์ หอฉัน หอสวดมนต์ ต่อมาได้ผุพังตามกาลเวลา ทางวัดจึงสร้างอุโบสถใหม่ ก่ออิฐถือปูน แต่ยังรักษาสภาพทรวดทรงเดิมเอาไว้ คือ อุโบสถมีลักษณะเป็นโบสถ์มหาอุต มีประตูด้านหน้าประตูเดียว กุฏิสงฆ์ส่วนหนึ่งยังรักษาสภาพเดิมไว้ อีกส่วนสร้างใหม่แต่ยังมีลักษณะของวัดโบราณ ภายในอุโบสถมหาอุต ประดิษฐานพระประธานเป็นพระพุทธรูปปูนปั้นปางมารวิชัย ใบเสมาคู่ และยังมีพระพุทธรูปหล่อทองเหลือง ปางมารวิชัย ที่หอสวดมนต์
อุโบสถ มีหลังคาเครื่องไม้มุงกระเบื้อง ด้านข้างมีชายคาปีกนกโดยรอบ เจดีย์บรรจุอัฐิเจดีย์ก่ออิฐถือปูนย่อมุมไม้สิบสองตั้งอยู่บนฐานเขียงมีระเบียงขนาดเล็กล้อมรอบ ฐานเจดีย์เป็นฐานสิงห์ซ้อนกัน 3 ชั้น โบราณวัตถุของวัด คือ จารึกบนกระดานชนวนอยู่ในกรอบไม้ แขวนอยู่ในกุฏิสงฆ์เป็นอักษรบาลี ตัวสีทอง มีจำนวน 3 แผ่น ตู้พระธรรมตู้ไม้สี่เหลี่ยม ขาหมูสี่เหลี่ยม เขียนลายรดน้ำเป็นรูปรามเกียรติ์ ศิลปะสมัยกรุงรัตนโกสินทร์ หลักหินลักษณะเป็นแท่งหินสี่เหลี่ยมขนาดใหญ่ ปักเรียงอยู่บริเวณด้านหน้าวัดติดกับแม่น้ำ สันนิษฐานว่าเป็นหลักเขตแสดงเขตวิสุงคามสีมา
วัดละมุดสุทธาวาส
วัดยกกระบัตร
วัดยกกระบัตร เป็นวัดราษฎร์สังกัดคณะสงฆ์มหานิกาย ตั้งอยู่ในตำบลยกกระบัตร อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 46 ไร่
วัดยกกระบัตรตั้งเมื่อ พ.ศ. 2472 ผู้สร้างวัดคือ หมอมราชวงศ์จันทร์ เสนีย์วงศ์ ณ อยุธยา เมื่อ พ.ศ. 2470 เดิมชื่อว่า วัดคลองยกบัตร ได้รับพระราชทานวิสุงคามสีมาเมื่อวันที่ 13 สิงหาคม พ.ศ. 2490 เขตวิสุงคามสีมา กว้าง 40 เมตร ยาว 80 เมตร จากนั้นพระอธิการคุ้มได้ทำการก่อสร้างอุโบสถด้วยเสาไม้จริง หลังคามุงด้วยจาก และเปลี่ยนชื่อวัดใหม่เป็น "วัดยกกระบัตร"
อาคารเสนาสนะ ได้แก่ อุโบสถกว้าง 23 เมตร ยาว 35 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญกว้าง 15 เมตร ยาว 40 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก กุฏิสงฆ์จำนวน 6 หลัง เป็นอาคารไม้ 2 หลัง และตึก 4 หลัง วิหารกว้าง 12 เมตร ยาว 30 เมตร เป็นอาคารไม้ทรงไทย สร้างเมื่อ พ.ศ. 2528 ศาลาอเนกประสงค์ กว้าง 15 เมตร ยาว 35 เมตร เป็นอาคารคอนกรีตเสริมเหล็ก ทรงไทย ปูชนียวัตถุได้แก่ พระประธานพรสร้างเมื่อ พ.ศ. 2514 พระพุทธรูปรัตนะ รูปหล่ออดีตเจ้าอาวาสสร้างเมื่อ พ.ศ. 2499 และรอยพระพุทธบาทจำลองสร้างเมื่อ พ.ศ. 2514 วัดมีการจัดงานประจำปีปิดทองหลวงพ่อคุ้ม
Jay Ali
วิลสัน เบเธล
สตีเฟน วิลสัน เบเธล (; เกิด 24 กุมภาพันธ์ พ.ศ. 2527) เป็นนักแสดงและโปรดิวเซอร์ชาวอเมริกัน เขามีชื่อเสียงจากการรับบท เวด คินเซลลาในเรื่อง "ฮาร์ตออฟดิกซี", แสดงเป็น ไรเดอร์ แคลลาฮาน ในละครซีบีเอสตอนกลางวันเรื่อง "เดอะยังแอนด์เดอะเรสต์เลส", และรับบท Agent Benjamin “Dex” Poindexter ในซีรีส์ต้นฉบับของเน็ตฟลิกซ์เรื่อง"แดร์เดวิล" เขายังเป็นดาราและผู้สร้างเว็บซีรีส์เรื่อง "Stupid Hype" บนแพลตฟอร์มออนไลน์ CWD (CW Digital Studio) ของเดอะซีดับเบิลยู
วัดไผ่ล้อม (จังหวัดนนทบุรี)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี
วัดไผ่ล้อมเป็นวัดโบราณที่สร้างมาตั้งแต่สมัยกรุงศรีอยุธยา อาจเป็นวัดเก่าแก่ที่สุดวัดหนึ่งบนเกาะเกร็ด แต่ได้เป็นวัดร้างไปตั้งแต่ พ.ศ. 2308 เนื่องจากพม่าเข้าตีและยึดเมืองนนทบุรี จากนั้นเข้าตีกรุงศรีอยุธยาได้เมื่อ พ.ศ. 2310 จึงไม่มีพระสงฆ์และชาวบ้านดูแลวัด จนกระทั่งเมื่อ พ.ศ. 2317 ได้มีชาวมอญมาบูรณปฏิสังขรณ์วัดขึ้นใหม่ (อย่างไรก็ดี ข้อมูลจากกรมการศาสนาระบุว่าตั้งวัดเมื่อ พ.ศ. 2313) จนเมื่อวัดมีสภาพทรุดโทรมมากเพราะมีชาวบ้านไม่มาก ประกอบกับวัดถูกทิ้งร้างมานาน อำแดงแตนได้ทำการบูรณปฏิสังขรณ์ อุโบสถ และได้รับพระราชทานวิสุงคามสีมาเมื่อวันที่ 29 สิงหาคม พ.ศ. 2446 เนื่องจากที่ตั้งวัดอยู่กลางระหว่างวัดมอญอีก 2 วัด คือวัดปรมัยยิกาวาสและวัดเสาธงทอง คนมอญจึงเรียกวัดไผ่ล้อมในภาษามอญว่า เภี่ยะโต้ แปลว่า "วัดกลาง"
อุโบสถสร้างเมื่อ พ.ศ. 2313 ภายในประดิษฐานพระประธานปางมารวิชัย สร้างเมื่อ พ.ศ. 2313 ภายนอกมีกำแพงแก้ว ของเดิมก่ออิฐถือปูนเป็นกำแพงเตี้ยแบบกำแพงบัวหลังเจียด แต่ชำรุดมาก ได้สร้างกำแพงคอนกรีตสูง และมีซุ้มประตูกำแพงแก้วทั้งด้านหน้าและด้านหลังอุโบสถ ด้านหลังอุโบสถเดิมมีพระธาตุรามัญเจดีย์ขนาดใหญ่แต่ชำรุดปรักหักพัง ทางวัดได้สร้างพระเจดีย์องค์ใหม่ครอบองค์เจดีย์เดิม องค์พระเจดีย์ประดิษฐานอยู่บนฐานใหญ่ รอบฐานในทิศทั้งแปดมีซุ้มประดิษฐานพระพุทธรูปประจำวัดแบบมอญ มีกำแพงแก้วล้อมรอบพระธาตุรามัญเจดีย์ ทางด้านทิศตะวันออกและทิศตะวันตกมีซุ้มประตูแบบมอญทั้งสองด้าน ด้านหน้าอุโบสถยังมีเจดีย์มอญขนาดย่อม 2 องค์ องค์ระฆังมีรูปทรงกลมคล้ายบาตรคว่ำ มีลายปูนปั้นปิดลายใบเทศประดับรอบองค์ระฆัง อยู่บนฐานสี่เหลี่ยมย่อมุม มีปลียอดแบบเจดีย์มอญทั่วไป มีการบูรณะในสมัยพระบาทสมเด็จพระนั่งเกล้าเจ้าอยู่หัว หอระฆังเป็นเครื่องไม้ทั้งหมด หลังคาจัตุรมุขหน้าบันจำหลักลายก้านขด และรูปเสมากลางหน้าบันมีความสวยงาม ทั้งหอสวดมนต์ หมู่กุฏิ และหอระฆังอยู่ในสภาพที่ทรุดโทรมมาก
มาร์เกเรเธ ซัมบีเรีย
มาร์เกเรเธ ซัมบีเรีย หรือ มาร์เกรเธอ ซัมบีเรีย (เดนมาร์ก:"Margrethe Sambiria", "Sambirsdatter" or "Margrethe Sprænghest"; ราวค.ศ. 1230 – เดือนธันวาคม ค.ศ. 1282) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าคริสตอฟเฟอร์ที่ 1 แห่งเดนมาร์ก และเป็นผู้สำเร็จราชการแทนพระองค์ในช่วงที่พระเจ้าอีริคที่ 5 แห่งเดนมาร์ก พระราชโอรสยังทรงพระเยาว์ ในช่วงปีค.ศ. 1259 ถึง ค.ศ. 1264 พระนางทรงเป็นสตรีคนแรกที่ได้เป็นผู้สำเร็จราชการแผ่นดินแห่งเดนมาร์กอย่างเป็นทางการ พระนางทรงได้ปกครองพื้นที่ศักดินาเอสโตเนียของเดนมาร์ก
มาร์เกเรเธประสูติราวปีค.ศ. 1230 เป็นธิดาในซัมบอร์ที่ 2 ดยุกแห่งพอเมอเรเนียกับเม็ชทิลท์แห่งเมคเลินบวร์ค
มาร์เกเรเธมีเชื้อสายชาวเดนมาร์กผ่านทางตายาย คือ ไฮน์ริช บอร์วินที่ 2 ลอร์ดแห่งเมคเลินบวร์คกับเจ้าหญิงคริสตินาแห่งสวีเดนซึ่งมีเชื้อสายมาจากแคว้นสคาเนีย เจ้าหญิงคริสตินาเป็นพระธิดาของพระเจ้าสแวร์เกอที่ 2 แห่งสวีเดนกับเบเนดิกตา เอ็บเบสด็อทเทอร์แห่งไวด์ ตระกูลไวด์เป็นสายหนึ่งของสกุลกาเลนจากเดนมาร์กตะวันออกและมาจากเกาะเชลลันด์ มาร์เกเรเธ หรือ มาร์เกรเธอเป็นนามแรกของเธอ ที่ไม่ค่อยมีใครตั้งชื่อนี้ในแถบเยอรมนีตอนเหนือและโปแลนด์ แต่ชื่อนี้ตั้งเพื่อเป็นเกียรติแก่เชื้อสายฝั่งสแกนดิเนเวียทางแม่ของเธอ ซึ่งมีชื่อว่า มาร์เกเรเธ มาร์เกรเธอ หรือมาร์กาเรตา ครั้งแรกในคริสต์ศตวรรษที่ 11 ซึ่งก็คือราชสกุลของพระเจ้าอิงเงอผู้อาวุโส และชื่อนี้เคยเป็นของเคานท์เตสแห่งชเวรีน ป้าของเธอ และเจ้าหญิงแห่งรือเกิน ฝ่ายทวดของเธอ
ในปีค.ศ. 1248 มาร์เกเรเธเสกสมรสกับเจ้าชายคริสตอฟเฟอร์ พระราชโอรสองค์สุดท้องในพระเจ้าวัลเดมาร์ที่ 2 แห่งเดนมาร์กที่ประสูติแต่เจ้าหญิงบึเร็งการียาแห่งโปรตุเกส ตามธรรมเนียมการสืบราชบัลลังก์ในช่วงเวลานั้นคือ การสืบสันตติวงศ์ด้วยลำดับอาวุโส พระสวามีของพระนางจึงได้ครองราชบัลลังก์ในปีค.ศ. 1252 พระนางมาร์เกเรเธจึงเข้าพิธีราชาภิเษกพร้อมพระสวามี
มีการรายงานว่าเมื่อทรงได้เป็นสมเด็จพระราชินี พระนางมาร์เกเรเธทรงมีบทบาททางการเมือง ในช่วงรัชกาลของกษัตริย์คริสตอฟเฟอร์ เกิดความขัดแย้งระหว่างพระมหากษัตริย์และอาร์กบิชอปแห่งลุนด์คนใหม่ คือ จาค็อบ เออลันด์เซน ซึ่งต้องการเรียกร้องการแยกอำนาจศาสนจักรออกจากกษัตริย์ และเรียกร้องสิทธิในการจัดตั้งกองทัพของตัวเอง ข้อเรียกร้องนี้นำมาซึ่งการจับกุมอาร์กบิชอป ความขัดแย้งนี้ทำให้พระราชินีมาร์เกเรเธต้องขึ้นดำรงตำแหน่งผู้สำเร็จราชการแทนพระองค์
ผู้สำเร็จราชการแทนพระองค์.
กษัตริย์คริสตอฟเฟอร์ที่ 1 พระราชสวามีสวรรคตในวันที่ 29 พฤษภาคม ค.ศ. 1259 ด้วยข่าวลือว่าทรงถูกลอบวางยาพิษ พระราชโอรสได้ครองราชย์ต่อเป็น พระเจ้าอีริคที่ 5 แห่งเดนมาร์ก ซึ่งยังทรงพระเยาว์ พระนางมาร์เกเรเธต้องขึ้นเป็นผู้สำเร็จราชการแทนพระองค์ในช่วงที่พระราชโอรสยังไม่บรรลุนิติภาวะจนถึงปีค.ศ. 1264 สิ่งนี้ไม่เคยมีมาในประวัติศาสตร์เดนมาร์กมาก่อน ที่สมเด็จพระราชินี หรือสมเด็จพระพันปีหลวง จะได้รับการยอมรับอย่างเป็นทางการและได้รับพระราชอำนาจในฐานะผู้สำเร็จราชการแทนพระองค์แห่งเดนมาร์ก
สมเด็จพระพันปีหลวงมาร์เกเรเธทรงต้องเผชิญกับความขัดแย้งที่ยังไม่คลี่คลายระหว่างสถาบันกษัตริย์กับอาร์กบิชอปจาค็อบ เออลันด์เซน พระนางทรงถูกบีบบังคับให้ปล่อยตัวอาร์กบิชอปออกจากที่คุมขังเพื่อให้พระนางสามารถกระชับอำนาจในฐานะผู้สำเร็จราชการแทนพระองค์ได้ แต่พระนางก็ทรงแก้ไขปัญหาระหว่างสถาบันกษัตริย์กับศาสนจักรด้วยการเนรเทศอาร์กบิชอปออกจากราชอาณาจักร ปัญหาในการแยกอำนาจปกครองตนเองของศาสนจักรเดนมาร์กออกจากสถาบันกษัตริย์ยังไม่ได้รับการพิจารณาชี้ขาดจนกระทั่งพระราชโอรสของพระนางบรรลุนิติภาวะ แต่สมเด็จพระพันปีหลวงมาร์เกเรเธทรงเจรจากับสมเด็จพระสันตะปาปาเพื่อแก้ไขปัญหานี้ แม้ว่าในช่วงนั้นพระนางหมดอำนาจจากตำแหน่งผู้สำเร็จราชการแทนพระองค์แล้วก็ตาม
พระนางยังต้องเผชิญกับการปกป้องสิทธิในราชบัลลังก์ของพระราชโอรสเนื่องจากมีการอ้างสิทธิของเหล่าพระราชโอรสของพระเจ้าอเบลแห่งเดนมาร์ก พระเชษฐาองค์รองในพระสวามีของพระนาง ซึ่งการอ้างสิทธิได้รับการผลักดันจากอดีตพระราชินีในอดีตกษัตริย์อเบลคือ เม็ชทิลท์แห่งฮ็อลชไตน์ สมเด็จพระพันปีหลวง และพระนางมาร์เกเรเธยังต้องทรงเลี้ยงดูกษัตริย์อีริคที่ 5 ที่ทรงพระเยาว์ เจ้าหญิงเม็ชทิลท์และเจ้าหญิงมาร์เกรเธอ พระราชธิดาอีกสองพระองค์ รวมถึงทรงเลี้ยงดูพระราชธิดาทั้งสี่ของพระเจ้าอีริคที่ 4 แห่งเดนมาร์ก พระเชษฐาองค์ใหญ่ของพระสวามี ได้แก่ เจ้าหญิงโซเฟีย เจ้าหญิงอิงเงอร์บอร์ก เจ้าหญิงจัตตาและเจ้าหญิงอักเนส หลังจากอดีตพระราชินีในกษัตริย์อีริคที่ 4 คือ จัตตาแห่งแซกโซนี สมเด็จพระพันปีหลวง เสด็จกลับแซกโซนี โดยปล่อยพระราชธิดาให้ประทับในราชสำนักเดนมาร์ก การสืบราชบัลลังก์ของพระราชโอรสในพระนางมาร์เกเรเธได้ลบล้างสิทธิในราชบัลลังก์ของเชื้อสายกษัตริย์สองพระองค์ก่อนหน้า ซึ่งเป็นการดำเนินการที่สวนทางกับกฎการสืบสันตติวงศ์ด้วยลำดับอาวุโส
การดำเนินการของสมเด็จพระพันปีหลวงมาร์เกเรเธทำให้ทรงขัดแย้งกับเหล่าพระราชโอรสของสมเด็จพระพันปีหลวงเม็ชทิลท์ นำมาซึ่งการทำสงครามกับเหล่าเคานท์แห่งฮ็อลชไตน์ ซึ่งเป็นสายตระกูลของพระนางเม็ชทิลท์ หลังจากทรงพ่ายแพ้สงครามที่ลอเฮเดอในปีค.ศ. 1261 กษัตริย์อีริคที่ 5 และสมเด็จพระพันปีหลวงมาร์เกเรเธทรงถูกจับคุมขังโดยเคานท์แห่งฮ็อลชไตน์ แต่ทั้งสองพระองค์ทรงหลบหนีออกจากคุกได้ด้วยการช่วยเหลือของอัลเบร็คท์ที่ 1 ดยุกแห่งเบราน์ชไวค์-ลือเนอบวร์ค สมเด็จพระพันปีหลวงมาร์เกเรเธไม่ทรงขัดขวางการเสกสมรสทางการเมืองของเม็ชทิลท์แห่งฮ็อลชไตน์ สมเด็จพระพันปีหลวงกับบีร์เยอ ยาร์ล ผู้สำเร็จราชการแห่งสวีเดน หรือไม่ทรงขัดขวางการเสกสมรสของเหล่าพระราชธิดาในอดีตกษัตริย์อีริคที่ 4 ซึ่งเจ้าหญิงโซเฟียและเจ้าหญิงอิงเงอบอร์กได้อภิเษกสมรสกับกษัตริย์สวีเดนและกษัตริย์นอร์เวย์ตามลำดับ แต่พระนางทรงกีดกันพระราชธิดาที่เหลืออีกสองพระองค์ของอดีตกษัตริย์อีริคที่ 4 ไม่ให้อภิเษกสมรสซึ่งก็คือเจ้าหญิงจัตตาและเจ้าหญิงอักเนส และให้พวกพระนางประทับในอารามนักบุญอักเนทา, รอสคิลด์